আইপিএল-এর বল গড়ানোর আগেই বড় ধাক্কা। দুই তারকা ক্রিকেটারকে ছাড়াই এবার মাঠে নামতে হবে রাজস্থান রয়্যালস ও সানরাইজার্স হায়দরাবাদকে। 

এই বিষয়ে অন্যান্য খবর

আইপিএল-এর পরেই বড় চমক! ভারতকে বিশ্বচ্যাম্পিয়ন করার অন্যতম কারিগর পাচ্ছেন বড় দায়িত্ব


বল বিকৃতি কাণ্ডে ক্রিকেট অস্ট্রেলিয়া সাজা ঘোষণা করেছে তিন ক্রিকেটারকে— স্টিভ স্মিথ, ডেভিড ওয়ার্নার ও ব্যানক্রফ্টকে। আর তার অব্যবহিত পরেই বোর্ডের তরফ থেকে মেল পাঠিয়ে জানিয়ে দেওয়া হল চরম পদক্ষেপের কথা। আইপিএল চলবে তার নিজের নিয়মেই। কিন্তু দেখা যাবে না অস্ট্রেলিয়ার দুই তারকা ক্রিকেটারকে।  স্মিথ ও ওয়ার্নারকে বাতিলের তালিকায় ফেলে দেওয়া হল। 
বোর্ডের এক শীর্ষ কর্তা বুধবার এবেলা.ইন-কে বললেন, ‘‘মঙ্গলবার রাতেই বোর্ড সচিব অমিতাভ চৌধুরী জানিয়ে দিয়েছিলেন স্মিথ ও ওয়ার্নারকে খেলতে দেওয়া হবে না এবারের আইপিএল-এ।’’
তবে কি স্মিথ-ওয়ার্নারহীন হওয়ায় বড়সড় ধাক্কা খেল আইপিএল? বোর্ডের সেই কর্তা প্রশ্ন থামিয়ে দিয়ে মাঝপথেই বলে উঠলেন, ‘‘কখনওই না। স্মিথ ও ওয়ার্নার না খেলায় আইপিএল মোটেও ফিকে হবে না। আইপিএল-এর সুনাম বেশি ভারতীয় ক্রিকেটারদের জন্যই।’’ অর্থাৎ স্মিথ ও ওয়ার্নারের মতো তারকা ক্রিকেটার না থাকলেও ‘গেল গেল’ রব তোলার কিছু হয়নি। রাজস্থান ও হায়দরাবাদ খানিকটা ধাক্কা খেলেও মোটেও রং হারাবে না আইপিএল।  বোর্ডের বক্তব্য এমনটাই।